
[bookmark: _Hlk163132228]BASES REGULADORES ESPECÍFIQUES PER A LA CONCESSIÓ DE SUBVENCIONS A ENTITATS SENSE ÀNIM DE LUCRE MITJANTÇANT CONCURRÈNCIA COMPETITIVA EXERCICI 2024


Capítol I. Disposicions generals. 

Article 1. Objecte.

Aquestes bases reguladores específiques tenen per objecte regular el règim jurídic i el procediment per a la concessió de les subvencions de l’Ajuntament de Castellví de la Marca a entitats o associacions sense ànim de lucre del municipi, dins dels límits establerts en els pressupostos municipals, per a dur a terme les seves activitats i projectes, d’interès públic i general, durant l’any natural o exercici a què faci referència la corresponent convocatòria (des de l’1 de gener fins al 31 de desembre de 2024, ambdós inclosos).

D’acord amb l’article 2 de la Llei 38/2003, de 17 de novembre, general de subvencions, s’entén per subvenció aquella disposició dinerària que compleixi els requisits següents:

· Que el lliurament es realitzi sense contraprestació directa dels beneficiaris.
· Que el lliurament estigui subjecte al compliment d’un determinat objectiu, l’execució d’un projecte, la realització d’una activitat, l’adopció d’un comportament singular, ja realitzats o per realitzar, o la concurrència d’una determinada situació, amb el compromís del beneficiari de donar compliment  a les obligacions que s’haguessin establert.
· Que el projecte, l’acció, la conducta o la situació finançada tingui per objecte el foment d’una activitat d’utilitat pública o interès social o la promoció d’una finalitat pública.

Les subvencions regulades en aquestes bases són, a tots els efectes, despeses de dret públic, i tenen caràcter propi, voluntari i eventual.
El procediment per a la concessió de les subvencions es tramitarà en règim de concurrència competitiva, d’acord amb l’article 22 de la Llei General de Subvencions 38/2003, de 17 de novembre, mitjançant i d’acord amb els principis de publicitat, transparència, lliure concurrència, objectivitat, igualtat, no-discriminació, eficàcia i eficiència.

Article 2. Actuacions subvencionables.

Les activitats o projectes subvencionables han de ser d’interès públic i general, i han d’estar incloses en un dels següents àmbits temàtics:

1. CULTURA:
· Actuacions de creació, producció i difusió d’iniciatives o propostes culturals; així com accions de foment de la cultura. Les iniciatives s’han d’emmarcar en els àmbits temàtics de teatre, música, pintura, cinema, dansa o altres arts escèniques, visuals o d’expressió artística, a més d’activitats en l’àmbit de la cultura popular i tradicional (catalana i local) així com de patrimoni cultural del municipi (incloent l’àmbit de la història local, l’estudi, conservació i difusió del patrimoni cultural).
· Iniciatives per l’enfortiment de Castellví de la Marca com a centre de producció i promoció de continguts culturals. Iniciatives amb incidència al territori. Iniciatives amb estímul de participació. Iniciatives amb protagonisme del sector associatiu i de cooperació entre entitats amb l’objectiu d’optimitzar recursos.
· Que siguin lliures de sexisme, inclusius i promoguin i difonguin la igualtat

1. EDUCACIÓ:
· Activitats i iniciatives que permetin avançar en fer de Castellví de la Marca un municipi educador i inclusiu.
· Promoció de l’educació al llarg de la vida per tal de fer-ne una eina de desenvolupament i cohesió  social.
· Impuls d’espais de trobada entre la comunitat educativa i agents socials (famílies, associacions  de veïns, entitats, etc.) per al desenvolupament de projectes.
· Creació de materials pedagògics a partir dels elements característics del municipi.
· Impuls de propostes que permetin incrementar l’èxit educatiu.
· Que siguin lliures de sexisme, inclusius i promoguin i difonguin la igualtat

1. ESPORT:
· Foment de la pràctica esportiva, esdeveniments i activitats esportives.
· Programes i activitats que promoguin l’esport, valors, participació de col·lectius específics, hàbits saludables i integració social (vulnerabilitat social i/o discapacitat física), que siguin lliures de sexisme, inclusius i promoguin i difonguin la igualtat. I, en general, tots aquells projectes que es trobin dins de l’àmbit d’actuació de l’àrea d’esports.

1. JOVENTUT:
Activitats destinades al foment de la participació i de l’associacionisme juvenil. Programes i activitats alternatives a l’oci nocturn i que promoguin hàbits saludables entre els joves, lliures de sexisme, inclusius i promoguin i difonguin la igualtat. I, en general, tots aquells projectes que es trobin dins de l’àmbit d’actuació de l’àrea de joventut.

1. SOCIAL:
· Programes i activitats de caràcter social i comunitari per lluitar contra l’exclusió social.
· Projectes que mitjançant la dinamització i l’enfortiment de les iniciatives ciutadanes promoguin el suport als col·lectius vulnerables, fomentin la igualtat d’oportunitats, apoderin a la ciutadania, potenciïn processos d’inclusió i ajudin a la millora de la convivència, les relacions entre diferents col·lectius, el bon veïnatge i la cohesió social.
· Que siguin lliures de sexisme, inclusius i promoguin i difonguin la igualtat


1. MEDI AMBIENT:
· Activitats i iniciatives que permetin avançar en el camí de la sostenibilitat:
· Foment del coneixement, divulgació, protecció i conservació dels espais naturals del municipi i de  la seva biodiversitat.
· Promoció de la mobilitat sostenible i segura.
· Avanç en la reducció de la producció de residus i promoció del consum responsable.
· Avanç en la mitigació del canvi climàtic amb accions orientades a reduir les emissions de gasos d’efecte hivernacle gràcies a l’augment de l’eficiència i estalvi energètic i a l’impuls de les energies renovables.
· Foment de la caça i/o la preservació de la natura.
· Que siguin lliures de sexisme, inclusius i promoguin i difonguin la igualtat


1. POLÍTIQUES DE REFORÇ DEL COMERÇ LOCAL
Activitats destinades a fomentar el sector comerç del municipi:
· Connexió i col·laboració empreses i elaboradors del món local.
· Formació i acompanyament petites i mitjanes empreses.
· Foment de l’ús del comerç de proximitat.
· Que siguin lliures de sexisme, inclusius i promoguin i difonguin la igualtat


En el cas de les activitats o projectes que es duguin a terme durant més d’un any natural o exercici, serà subvencionable únicament la part que es dugui a terme dins de l’exercici objecte de convocatòria, i a tal efecte així haurà de constar desglossat en la sol·licitud de subvenció.

Article 3. Despeses subvencionables i no subvencionables.

Es consideren despeses subvencionables les despeses o costos directes que, sense cap dubte, responguin a la naturalesa de l’activitat o projecte subvencionat, siguin generades directament per la seva realització o produïdes en el seu desenvolupament, i s’efectuïn durant el seu període d’execució.
Amb caràcter general es consideraran despeses subvencionables les següents:
· Despeses de l’adquisició de material fungible o no inventariable.
· Despeses de publicitat i propaganda.
· Despeses de lloguer d’equips de so, llum, taules, cadires, etc.
· Despeses de	contractació	de	serveis	externs,	contractació d’espectacles, llicències, assegurances, dispositius d’assistència sanitària, seguretat privada, monitoratge,  etc
· Despeses derivades d’activitats lúdiques i festives vinculades amb l’objecte social de l’entitat o que facilitin la realització de les activitats (a tal efecte, les despeses de transports diversos es considera que hi tindrien cabuda). 
· Despeses inventariables sempre que estiguin relacionades amb l’activitat o projecte.

En cap cas es consideraran despeses subvencionables:
· Dietes
· Indemnitzacions
· Despeses relatives a impostos
· Despeses de gestoria
· Despeses per la compra de plàstics i llaunes d’un sol ús (ampolles, plats, gots, paper film, safates, etc.)
· Factures d’electricitat, aigua, gas i relacionades amb els subministraments.
· Despeses previstes com a no subvencionables en l’article 31 de la Llei 38/2003, de 17 de novembre.


Capítol II. Import de la subvenció i compatibilitat.

Article 4. Import total, aplicació pressupostària i import de la subvenció.

Les subvencions es faran efectives amb càrrec a l’aplicació pressupostària 330.48012 “Subvencions entitats (concurrència competitiva)”. El crèdit disponible d’aquesta partida és de 10.389.-€. 

L’import total concedit a les entitats que concorrin a aquesta convocatòria, no podrà accedir a la consignació pressupostària indicada en el punt anterior. 

En el supòsit que de la valoració inicial que realitzi  la Comissió de Valoració es pugui concloure que l’import total a concedir a les entitats pugui superar l’import de la partida pressupostària; l’import a concedir s’adaptarà al crèdit disponible.

La quantia de la subvenció assignada a cada entitat ve determinada per la suma de les diferents quanties que pot obtenir segons les activitats que aquesta entitat desenvolupa  i que especifica en el seu projecte. (Detallat a la taula de l’article 11).

En el supòsit que, un cop resolta la concessió de les subvencions i en el transcurs de l’exercici pressupostari, s’alliberés crèdit en alguna de les aplicacions pressupostàries a causa de la renuncia (total o parcial) a la subvenció per part d’alguna entitat o associació, es podrà incrementar l’import concedit a alguna de les sol·licituds, sense necessitat de fer una nova convocatòria, d’acord amb els criteris de valoració i procediment establerts en aquestes bases, sempre i quan no se superi el 50% del cost total de l’activitat o projecte.

Article 5. Compatibilitat amb altres subvencions.

La subvenció concedida serà compatible amb qualsevol atorgada per altres administracions públiques, ens públics o privats. Les entitats o associacions beneficiàries hauran de comunicar la petició o obtenció d’altres subvencions públiques concurrents en el moment de fer la sol·licitud.
La suma de totes les subvencions obtingudes per la mateixa finalitat, conjuntament amb els ingressos   que s’obtinguin, si és el cas, no podrà superar el cost total de l’activitat o projecte. Si se supera aquest   cost, s’exigirà la devolució de l’excés en la part proporcional. 
L’Ajuntament de Castellví de la Marca en cap cas subvencionarà la mateixa activitat o projecte per un altre procediment de concessió de subvencions que no sigui el regulat per aquestes bases.

Capítol III. Requisits, documentació i termini de presentació de les sol·licituds. 

Article 6. Requisits i obligacions.

Podran ser beneficiàries les entitats o associacions sense ànim de lucre que compleixin els requisits i  obligacions següents, a més dels previstos en els articles 13 i 14 de la Llei 38/2003, de 17 de novembre:
· Tenir el domicili social al municipi de Castellví de la Marca.
· Estar legalment constituïdes i inscrites als registres d’entitats o associacions de la Generalitat de Catalunya en el moment de la sol·licitud o que s’inscriguin abans del corresponent atorgament de la subvenció.
· Estar al corrent del compliment de les obligacions tributàries i fiscals amb l’Estat, amb la Generalitat de Catalunya i amb l’Ajuntament de Castellví de la Marca així com amb la Tresoreria de la Seguretat Social.
· Estar al corrent del pagament de les obligacions per reintegrament de subvencions.
· Sotmetre’s a les actuacions de comprovació i control financer que s’estableixin per part de l’Ajuntament de Castellví de la Marca, així com per part dels òrgans de control competents, i aportar tota la informació que els sigui requerida en l’exercici de les actuacions anteriors i en relació amb la subvenció concedida.
· Conservar per un període no inferior a sis anys la documentació justificativa d’aplicació de la subvenció mentre puguin ser objecte de les actuacions de comprovació i control.
· Fer constar la col·laboració de l’Ajuntament de Castellví de la Marca en totes les edicions impreses i digitals que difonguin i complementin l’activitat o projecte subvencionat.
· Comunicar a l’Ajuntament l’obtenció d’altres subvencions, ajuts o recursos que financin les activitats subvencionades.

Les activitats o projectes subvencionables s’han de realitzar sense afany de lucre i no poden constituir      una activitat professional en sí mateixa. En cas que s’obtinguin ingressos, aquests han de revertir en    la pròpia entitat o associació, extrem que s’haurà de justificar en la memòria que es presentarà en el moment de justificar la subvenció.
No poden concórrer en la convocatòria les entitats o associacions que figurin nominativament en el pressupost municipal de l’any de la convocatòria i a les quals se’ls atorga subvenció directa.
L’incompliment dels requisits i les obligacions originarà les responsabilitats que en cada cas correspongui i la incoació de l’expedient de reintegrament de la subvenció.

Article 7. Documentació.

Per a sol·licitar la subvenció, caldrà presentar la documentació següent:
· Sol·licitud. 
· Projecte detallat de totes les activitats.
· Pressupost total desglossat.
· Autorització per a consultar les dades d’Hisenda i Seguretat Social.
· Dades bancàries per fer l’ingrés de la subvenció (només en el cas de que no hagin estat aportades o hi hagi hagut un canvi en el compte corrent).
· Dades bàsiques de l’entitat (membres, junta directiva i informació dels socis, membres que composen l’entitat, activitats habituals) 
· Documents oficials de l’entitat en cas que l’ajuntament no en disposi o en cas que s’hagi produït alguna modificació (junta actual, estatuts o normes reguladores, el CIF i una altra documentació oficial que resulti preceptiva). Així mateix, l’Ajuntament es reserva el dret de comprovar si disposa de la informació actualitzada oficial de l’entitat i requerir-la, si escau, en cas que no disposi de la mateixa.

La documentació s’haurà de presentar per mitjans electrònics, d’acord amb l’article 14 de la Llei 39/2015, d’1 d’octubre.

Article 8. Termini de presentació de les sol·licituds.

Les sol·licituds es formularan en el model que figura com a Annex I d'aquesta convocatòria. Es dirigiran a l'Alcalde de l'Ajuntament, i es presentaran en el Registre d'entrada de l'Ajuntament o per qualsevol dels mitjans assenyalats en l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini d’un (1) mes des de l’endemà de la publicació de l'extracte de la convocatòria en el Butlletí Oficial de la Província de Barcelona (BOPB). 

La convocatòria es publicarà al Butlletí Oficial de la Província de Barcelona, al tauler d’edictes i a la seu electrònica de l’Ajuntament de Castellví de la Marca, així com a la Base de Dades Nacional de Subvenciones (BDNS) del Ministeri d’Hisenda i Administracions Públiques.

Article 9. Esmena de defectes de la documentació presentada.

En el cas que la documentació presentada sigui incorrecta o incompleta, es requerirà a l’entitat o associació sol·licitant que en el termini de deu (10) dies hàbils a partir del dia següent a la notificació procedeixi a la seva rectificació o a l’esmena necessària, amb indicació que si no ho fa s’entendrà per desistida la seva sol·licitud prèvia resolució que haurà de ser dictada en els termes previstos en l’article 21 de la Llei 39/2015, d’1 d’octubre, del Procediment Administratiu Comú de les Administracions Públiques. 

Capítol IV. Proposta de resolució, acceptació, justificació i pagament. 

Article 10. Proposta de resolució.

La proposta de resolució es realitzarà per part d’un òrgan col·legiat, Comissió de Valoració, formada per:

· Presidenta: Núria Arnau Amadó, regidora de Cultura o persona en qui delegui.

· Vocal: Sra. Mariona Lleonart Tàpias, Secretària Interventora de l’Ajuntament de Castellví de la Marca o persona en qui delegui.

· Vocal: Sr. Miquel Pi Aloy, Tècnic de Serveis Econòmics de l’Ajuntament de Castellví de la Marca o persona en qui delegui. 

· Secretària: Sra. Esther Grases Simón, Tècnica d’Administració General de l’Ajuntament de Castellví de la Marca o persona en qui delegui.

Aquesta sol·licitarà quants informes estimi necessaris per resoldre, així com avaluar les sol·licituds que es presentin en temps i forma, de conformitat amb l’article 24 de la Llei 38/2003, de 17 de novembre, general de subvencions.
La Comissió de Valoració realitzarà una proposta de resolució provisional, degudament motivada, que serà elevada a la Junta de Govern Local. Aquesta resolució provisional serà notificada als interessats, tot concedint un termini de deu (10) dies hàbils per presentar al·legacions.

Es podrà prescindir del tràmit d'audiència quan no figurin en procediment ni siguin tinguts en compte altres fets ni altres al·legacions i les proves que les adduïdes pels interessats. En aquest cas, la proposta de resolució formulada tindrà el caràcter de definitiva.

Després d'examinar les al·legacions si les hi hagués, es formularà la proposta de resolució definitiva, que haurà d'expressar el sol·licitant o la relació de sol·licitants pels quals es proposa la concessió de la subvenció, i la seva quantia, especificant la seva avaluació i els criteris de valoració seguits per efectuar-la.

La proposta de resolució definitiva s’elevarà a la Junta de Govern Local per a la seva resolució efectiva.

El termini per a resoldre la concessió de subvencions no podrà excedir de tres (3) mesos des de la data en què finalitzi el termini de presentació de les sol·licituds.

Article 11. Criteris de valoració.

Serà un requisit indispensable incloure en el projecte la col·laboració de l’entitat en forma d’organització d’un acte en alguna de les festes/actes del municipi de Castellví de la Marca (festes majors, festa del most, nit de reis...).

	QUANTIES SEGONS LES ACTIVITATS REALITZADES
	IMPORT QUE ES POT CONCEDIR

	Quantia Base (s’atorga si es compleixen els requisits per optar a la subvenció)
	350€

	Desenvolupament Assaigs setmanals durant el curs (import que es concedirà a aquelles entitats que realitzin assaigs setmanals durant el curs escolar com a base de la seva activitat i que comporti la necessitat de comptar amb un monitoratge contractat o voluntari)
	500€

	Ús de Pirotècnia (import que es concedirà a aquelles bèsties de foc i colles de diables que participin a les quatre cercaviles que tenen lloc al municipi durant l’any (festes majors de les Cases Noves de Cal Marques, la Múnia, Maset dels Cosins, i Festa del Most) i que en elles hi cremin petards com a part de la seva actuació
	400€

	Participació a les cercaviles de les festes del municipi (Cases Noves de Cal Marques, La Múnia, Maset dels Cosins, Festa del Most)
	100€ per cercavila

	Organització d’actes al municipi (Cal detallar el cost de l’acte al pressupost. Han de ser actes diferents a les cercaviles)
	150€/acte (màxim 5 actes)

	Participació en actes fora del municipi (amb despeses associades)
	50€/acte (màxim 5 actes)

	Realització d’aniversari (decennis i anys múltiples de 25)
	200€



Article 12. Publicitat.

L’acord de resolució, que es notificarà individualment a cada entitat o associació sol·licitant, es farà públic mitjançant un anunci al tauler d’edictes i a la seu electrònica de l’Ajuntament de Castellví de la Marca. En aquest anunci hi constarà el nom de l’entitat o associació, el títol de l’activitat o projecte, l’import subvencionat i l’aplicació pressupostària.

Article 13. Acceptació.

S’entendrà tàcitament acceptada la subvenció si l’entitat o associació beneficiària no manifesta  expressament les seves objeccions en el termini màxim d’un (1) mes a comptar des de l’endemà de rebre la notificació de l’acord de concessió de la mateixa.

Article 14. Execució.

El termini màxim d’execució serà fins al 31 de desembre de l’any natural de la convocatòria.

Article 15. Justificació.

· L’entitat o associació beneficiària haurà de justificar la destinació de la subvenció, mitjançant la presentació de la següent documentació que s’adjunta a les presents Bases com a Annex II:
· Memòria de l’actuació (Annex A).
· Exemplars de publicitats (Annex B).
· Relació de despeses (Annex C).

· El termini màxim de justificació serà fins 31 de gener de 2025.
 
· Han de ser per despeses generades per l’activitat o projecte subvencionat
· Han d’anar a nom de l’entitat o associació beneficiària, amb indicació del CIF
· Contindran l’impost corresponent, IVA, IRPF o justificació del règim en el qual han estat emeses.

· Les factures que justifiquin el 100% del cost de l’activitat, encara que la part subvencionada siguin de menys percentatge, han de complir amb allò que es determina en les Bases generals reguladores de la concessió de subvencions al municipi de Castellví de la Marca aprovades pel Ple de data 25 de juny de 2020 i que es reprodueix a continuació:

· Han de ser originals, Si l’entitat ho sol·licita, l’Ajuntament podrà retornar-li els originals després d’haver-los examinats, compulsats i posat el segell corresponent.
· Han de portar un segell de “cobrat” o “pagat” i les dades de l’emissor de la factura adjuntant el justificant conforme s’ha fet el pagament.
· En el cas de transferències bancàries, caldrà adjuntar el justificant de pagament.
· Han de correspondre a l’activitat o activitats subvencionades i han de ser despeses necessàries per realitzar activitats.
· Han de portar les dades i el NIF/CIF del/la sol·licitant.
· Han de vàlides en el tràfic jurídic mercantil.
· No poden estar trencades, tatxades o retallades.
· Han de ser emeses durant l’any de la convocatòria de les subvencions.
· En el cas d’exemplars susceptibles que s’esborrin les dades amb el pas del temps, caldrà adjuntar-hi fotocòpia.

En cas que exhaurit el termini de justificació no s’hagi justificat d’acord amb les disposicions d’aquestes bases o la resolució de concessió, es requerirà a l’entitat per tal que presenti la justificació en el termini improrrogable de quinze (15) dies hàbils des del següent a la recepció de la notificació. En el supòsit de no procedir amb la justificació dins del termini anterior, s’iniciarà per part de l’Ajuntament el procediment de reintegrament d’acord amb la Llei 38/2003, de 17 de novembre, general de subvencions i el Reial Decret 887/2006, de 21 de juliol, pel que s’aprova el Reglament de la Llei 38/2003, de 17 de novembre, general de subvencions.

En cas de reincidència en la falta de justificació o justificacions incompletes en un termini de dos anys consecutius comportarà no atorgar la subvenció en el tercer any.

Article 16. Pagament.

El pagament del 75% de la quantitat de la subvenció s’efectuarà en forma de bestreta en el moment de resoldre la concessió de la subvenció. El pagament del 25% restant de l’import s’efectuarà en el moment d’aprovar la documentació justificativa per part de cada entitat.
Es realitzarà mitjançant transferència bancària per la totalitat de l’import justificat.
El termini màxim de pagament serà fins al 31 de març de l’any següent a l’any natural de la convocatòria.

Article 17. Reintegrament.

Pel que fa al reintegrament de les subvencions, s’aplicarà el que disposa el títol II, sobre ‘reintegrament de subvencions’, de la Llei 38/2003, de 17 de novembre.
La no realització de l’activitat o projecte subvencionat o l’incompliment de les condicions que van ser considerades per a la concessió de la subvenció, així com la manca de justificació o la justificació incompleta o incorrecta de l’actuació subvencionada, pot comportar el seu reintegrament total o parcial.

Article 18. Protecció de dades
La concurrència als processos de concessió de subvencions implicarà la manifestació tàcita de consentiment inequívoc al tractament de dades de caràcter personal i a la seva publicació en els termes que es preveuen a la Llei Orgànica 3/2018, de 5 de desembre, de protecció de dades personals i garantia de drets digitals, i el Reglament (UE) 216/679.

Capítol IV. Altres disposicions. 

Article 19. Infraccions i sancions.

Les entitats i associacions beneficiàries de les subvencions resten sotmeses a les responsabilitats i règim sancionador que, sobre ‘infraccions i sancions administratives en matèria de subvencions’, estableix el títol IV de la Llei 38/2003, de 17 de novembre.

Article 20. Disposició final.

En tot allò no previst en aquestes bases serà d’aplicació les disposicions legals i reglamentàries aplicables en matèria de règim local pel que fa al procediment per a la concessió de subvencions públiques i, en concret, la Llei 38/2003, de 17 de novembre, general de subvencions, el Reial Decret 887/2006, de 21 de juliol, pel qual s’aprova el reglament de la Llei general de subvencions, el Decret 179/1995, de 13 de juny, pel qual s’aprova el Reglament d’obres, activitats i serveis dels ens locals, la Llei 39/2015, d’1 d’octubre, del procediment administratiu comú de les administracions públiques i les bases generals reguladores de la concessió de les subvencions al municipi de Castellví de la Marca aprovades en la sessió del Ple del 25 de juny de 2020.

Article 21. Fi de la Via Administrativa

L'acte de resolució de la subvenció esgota la via administrativa. 

D'acord amb el que disposen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, contra aquesta resolució podrà interposar-se recurs potestatiu de reposició davant l'Alcalde d'aquest Ajuntament, en el terme d'un mes a comptar des de l'endemà de la recepció de la notificació, o bé directament recurs contenciós administratiu, en el termini de dos mesos, a comptar des de l'endemà al de la recepció de la notificació, de conformitat amb l'article 46 de la Llei 29/1998, de 13 de juliol, de la Jurisdicció Contenciós-Administrativa.

ANNEX I

SOL·LICITUD DE SUBVENCIÓ A ENTITATS SENSE ÀNIM DE LUCRE MITJANÇANT CONCURRÈNCIA COMPETITIVA 2024


Dades de l’entitat/associació o de la persona que sol·licita

	Entitat / Associació
	

	NIF
	

	Adreça fiscal
	

	CP i Municipi
	

	Telèfon
	

	Correu electrònic
	



Responsable de l’entitat/associació

	Representant de l’entitat
	

	Càrrec
	

	DNI
	

	Adreça
	

	CP i Municipi
	

	Telèfon
	

	Correu electrònic
	



EXPOSA

Que per tal de portar a terme el programa d’activitats s’adjunta la següent documentació:

· Projecte detallat de les activitats
· Pressupost total desglossat
· Autorització d’Hisenda i Seguretat Social, declaració responsable
· Dades bancàries amb segell de l’entitat financera






SOL·LICITA

Li sigui concedida la subvenció.

Als efectes s’adjunta tota la documentació relacionada amb les bases i convocatòria de l’atorgament de subvencions per a activitats diverses.

Així mateix declara sota la seva responsabilitat la certesa de les dades consignades i de les que s’acompanyen en la documentació adjunta.




Castellví de la Marca,         de/d’                                    de 202


El/La representant,







































IL.LM. SR. ALCALDE-PRESIDENT DE L'AJUNTAMENT DE CASTELLVÍ DE LA MARCA

PROJECTE DETALLAT DE TOTES LES ACTIVITATS



	Gener
	

	Febrer
	

	Març
	

	Abril
	

	Maig
	

	Juny
	

	Juliol
	

	Agost
	

	Setembre
	

	Octubre
	

	Novembre
	

	Desembre
	




PRESSUPOST TOTAL DESGLOSSAT

Ingressos

	Concepte
	Import

	
	

	
	

	
	

	
	

	
	

	
	

	
	

	
	

	
	

	
	

	Total Ingressos
	





Despeses

	Concepte
	Import

	
	

	
	

	
	

	
	

	
	

	
	

	
	

	
	

	
	

	
	

	Total Despeses
	






AUTORITZACIÓ D’HISENDA I SEGURETAT SOCIAL


DECLARACIÓ RESPONSABLE


En / Na     
amb NIF
com representant legal de l’entitat
amb CIF 


1. Que l’entitat que represento està al corrent de les obligacions tributàries davant l’Estat, la Generalitat i les obligacions davant la Seguretat Social. Així mateix autoritzo a l’Ajuntament de Castellví de la Marca fer les comprovacions que cregui oportunes en aquest aspecte.


1. Que l’entitat que represento no es troba en cap de les circumstàncies previstes en l’article 13 de la Llei 38/2003, de 17 de novembre, general de subvencions.


1. Que l’entitat que represento compleix la llei 1/1998, de 7 de gener, de Política Lingüística.


1. Que l’entitat que represento es compromet a fer constar amb tota la publicitat que generin les activitats a partir de la concessió del conveni, la llegenda: “amb col·laboració amb l’Ajuntament de Castellví de la Marca” i el logotip (si cal el pot proporcionar el departament de comunicació de l’Ajuntament).


Castellví de la Marca,          de/d’                                    de 20



El/La representant,	







IL.LM. SR. ALCALDE-PRESIDENT DE L'AJUNTAMENT DE CASTELLVÍ DE LA MARCA

DADES BANCÀRIES PER FER L’INGRÉS DE LA SUBVENCIÓ

DADES DEL TITULAR

	Entitat / Associació
	

	NIF
	

	Adreça fiscal
	

	CP i Municipi
	



DADES DEL COMPTE BANCARI

	Banc / Caixa
	

	Adreça
	

	CP i Municipi
	

	Nº compte
	E S _ _ - _ _ _ _ - _ _ _ _ - _ _ _ _ - _ _ _ _ - _ _ _ _



Sota la meva responsabilitat, declaro que aquestes dades corresponen al compte corrent o a la llibreta d’estalvis oberts a nom meu o de la societat a la qual represento.


Castellví de la Marca,          de/d’                                    de 20



El/La representant,							Per l’entitat financera 
									(segell i signatura)










IL.LM. SR. ALCALDE-PRESIDENT DE L'AJUNTAMENT DE CASTELLVÍ DE LA MARCA

ANNEX. PERSPECTIVA DE GÈNERE


La incorporació de la perspectiva de gènere i LGBTI+ implica tenir en compte, prestar atenció i donar resposta a les diferents necessitats i expectatives de les dones i els homes, així com de les persones lesbianes, gaies, bisexuals, transgèneres i intersexuals, en qualsevol activitat/projecte de l’entitat/associació. (Art. 11.2 Llei 17/2015, de 21 de juliol, d’igualtat efectiva de dones i homes; i Llei 11/2014, de 10 d’octubre, per a garantir els drets de lesbianes, gais, bisexuals, transgèneres i intersexuals i per eradicar l’homofòbia, la bifòbia i la transfòbia).

L’entitat explicita la igualtat de gènere i/o LGBTI+ en els seus estatuts, objectius o missió, memòries d’activitatsi/o estructura organitzativa.

L’entitat que presenta l’activitat ha de mostrar de forma explícita la seva voluntat de fomentar la
igualtat entre dones i homes i a favor del col·lectiu LGBTI+, ja sigui en el seu funcionament intern o a través de les seves activitats, tant si és de forma genèrica com en relació amb l’àmbit específic.

Aquesta voluntat pot manifestar-se a través de:

Els estatuts:
· Aquesta entitat té, entre les seves finalitats, el foment de la igualtat entre dones i homes i/o a favor del col·lectiu LGBTI+.
· Aquesta entitat vetlla per què les seves activitats integrin la perspectiva de gènere i la perspectiva LGBTI+.
· La missió d’aquesta entitat és combatre la violència masclista i la LGBTIfòbia.
· Aquesta entitat treballa per a la promoció de la igualtat entre dones i homes i del col·lectiu LGBTI en l’àmbit concret de cada entitat.

Memòria d’activitats:
Algunes entitats, malgrat no especificar el foment de la igualtat en els seus estatuts o principis fundacionals, poden acreditar el seu compromís a través de la seva trajectòria a través de l’acreditació prèvia d’activitats o projectes que hagin tingut com a finalitat o contribuït de manera significativa a la promoció de la igualtat entre dones i homes i/o del col·lectiu LGBTI+.

Estructura organitzativa:
Hi ha la possibilitat que la implicació de l’entitat amb el foment de la igualtat es posi de manifest en el funcionament intern de l’organització. En alguns casos pot existir un reglament que estableixi els mecanismes, com per exemple, l’obligatorietat d’una composició paritària dels òrgans directius, responent aquesta a un principi de presència equilibrada del conjunt de les posicions a repartir, en què cap dels dos sexes ha de tenir una proporció inferior al 40% ni superior al 60%.
En altres casos es pot tractar d’iniciatives no regulades però que tenen la mateixa finalitat, com
ara la creació de comissions o grups de treball per garantir la igualtat de tracte i oportunitats entre dones i homes, o l’aplicació d’altres mesures destinades a afavorir una representació equilibrada d’homes i dones o el foment d’una cultura organitzativa sensible al gènere i a la diversitat afectiva sexual, d’identitat i/o expressió de gènere.

L’entitat segons la perspectiva de gènere

	Breu descripció de l’entitat
	

	Membres de la junta actual
	

	Nombre de persones que conformen l’entitat
	

	Perfil dels membres de l’entitat
	

	Objectius de l’entitat
	

	Breu descripció del projecte anual de l’entitat
	












ANNEX II.- DOCUMENTS DE JUSTIFICACIÓ DE LA SUBVENCIÓ


ANNEX A – MEMÒRIA DE L’ACTUACIÓ

Dades de l’entitat/associació beneficiària

	Entitat / Associació
	

	NIF
	

	Adreça fiscal
	

	CP i Municipi
	

	Telèfon
	

	Correu electrònic
	



	DESCRIPCIÓ DE LES ACTIVITATS REALITZADES I DETALL DE PARTICIPACIÓ

	



	RESULTATS OBTINGUTS

	





	DESVIACIONS RESPECTE EL PROJECTE DE SOL·LICITUD
(EN EL CAS DE QUE S’HAGIN PRODUIT)

	





	CONCLUSIONS

	








































ANNEX B – EXEMPLARS DE PUBLICITATS
(ha d’incloure el logotip de l’ajuntament)


























































ANNEX C – RELACIÓ DE DESPESES CORRESPONENTS A LA SUBVENCIÓ CONCEDIDA


Dades de l’entitat/associació beneficiària

	Entitat / Associació
	

	NIF
	




Relació d’altres ingressos o subvencions

	Import de la subvenció concedida
	

	Import justificat
	



	Data Factura
	Núm. Factura
	Proveïdor
	Concepte
	Import

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	TOTAL JUSTIFICAT
	




Castellví de la Marca,          de/d’                                    de 20

El/La representant,

